L’Orfeó Universitari de València obri la inscripció a les proves d’accés per al curs 2024-25

## L’Orfeó Universitari de València obri la inscripció a les proves d’accés per al curs 2024-25

L'Orfeó Universitari de València en una actuació al claustre La Nau. ARXIU

L’Orfeó Universitari de València (OUV) ha obert el període d’inscripció a nous cantors i cantores fins el pròxim 1 d’octubre. Es tracta de les proves d’accés per a les quals només es requereix tindre més de 18 anys i estar matriculat en alguna universitat o bé posseir estudis de música.

“L’Orfeó és una agrupació jove, enèrgica i encoratjada dedicada a realitzar projectes musicals de qualitat, i que alhora permet als seus membres eixamplar les amistats i gaudir de cantar en grup i de la música. És un dels cors amb més història de la ciutat, el cor universitari en actiu més antic de tot l’Estat, amb més de 75 anys des de la seua fundació, i que, a més, gaudeix d’una gran vitalitat”, afirmen des de la directiva.

“Per al curs 2024-25 hi ha preparada una programació musical molt especial, que comptarà amb espectacles interdisciplinaris, simfonicocorals i *a cappella*, un viatge a Alemanya i l’actuació en diverses ciutats espanyoles, a més d’un projecte formatiu que inclou classes de tècnica vocal i llenguatge musical aplicat, treball en grups de cambra i la tercera edició del curs *Cercant*, especialitzat en cant i direcció coral, amb un professorat de luxe. La temporada inclourà obres com el *Requiem* de **Brahms**, el *Carmina Burana* d’**Orff** o *Messiah* de **Haendel**, a més de diverses estrenes de creadors actuals i música d’estils ben diversos”, anuncien.

L’OUV obri les portes a l’estudiantat amb qualsevol experiència musical prèvia que supere les audicions. Els estudiants de cant i de música podran beneficiar-se d’oportunitats formatives i professionalitzadores “ben interessants”. A més, l’OUV també compta amb un projecte social i col·labora amb institucions i ONG amb les quals es consolida com a institució compromesa amb la transformació social.

Els membres del cor podran obtindre crèdits de lliure elecció o crèdits ECTS, millorar i completar la seua formació musical, participar en noves iniciatives amb projecció, així com realitzar viatges i intercanvis que portaran el projecte més enllà de les fronteres valencianes.

Per a més informació, consulteu les xarxes socials d’Instagram (@orfeouniversitaridevalencia) i Facebook, i el web <https://www.orfeouniversitaridevalencia.es>

Inscriu-te ací

Més informació:

Arxivat en:

, Música
, Àrea d'Activitats Musicals
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar